REGOLAMENT TAL-KUMMISSJONI (KE) Nru 425/2005
tal-15 ta' Marzu 2005
li jemenda r-Regolament (KE) Nru 998/2003 tal-Parlament Ewropew u tal-Kunsill fir-rigward tal-lista tal-pajjiżi u t-territorji
(Test b’relevanza għaż-ŻEE)
IL-KUMMISSJONI TAL-KOMUNITAJIET EWROPEJ
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament (KE) Nru 998/2003 tal-Parlament Ewropew u tal-Kunsill tas-26 ta’ Mejju 2003 fuq il-kundizzjonijiet meħtieġa dwar is-saħħa ta’ l-annimali applikabbli għall-moviment mhux kummerċjali ta’ l-annimali domestiċi u li jemenda d-Direttiva tal-Kunsill 92/65/KEE (1), u b’mod partikolari l-Artikoli 10 u 21 tagħha,
Billi:
(1)
Ir-Regolament (KE) Nru 998/2003 jistipula lista ta' pajjiżi terzi u territorji li minnhom jista’ jkun awtorizzat il-moviment ta’ annimali domestiċi lejn il-Komunità, jekk ċerti kundizzjonijiet meħtieġa jiġu osservati.
(2)
Lista proviżorja ta’ pajjiżi terzi kienet stabbilita bir-Regolament (KE) Nru 998/2003, kif emendata bir-Regolament tal-Kummissjoni (KE) Nru 592/2004 (2). Din il-lista tinkludi pajjiżi u territorji li huma li fihom m’hemmx rabja, u pajjiżi fejn instab li r-riskju li r-rabja tista’ tidħol minnhom fil-Komunità bħala riżultat ta’ moviment mit-territorju tagħhom ma kienx ogħla mir-riskju marbut ma’ movimenti bejn l-Istati Membri.
(3)
Minn informazzjoni pprovduta mit-Tajwan, jidher li fit-Tajwan m’hemmx rabja u nstab li r-riskju tar-rabja li tidħol fil-Komunità bħala riżultat ta’ movimenti ta’ annimali domestiċi mit-Tajwan ma kienx ogħla mir-riskju assoċjat ma' movimenti bejn l-Istati Membri. Għalhekk it-Tajwan għandu jkun inkluż fil-lista ta’ pajjiżi stabbiliti fir-Regolament (KE) Nru 998/2003.
(4)
Fl-interess taċ-ċarezza, dik il-lista tal-pajjiżi u t-territorji għanda tinbidel kollha.
(5)
Ir-Regolament (KE) Nru 998/2003 għandu għalhekk jiġi emendat b’dan il-mod.
(6)
Il-miżuri pprovduti f’dan ir-Regolament huma skond l-opinjoni tal-Kumitat Permanenti fuq il-Katina Alimentari u s-Saħħa ta’ l-Annimali.
ADOTTAT DAN IR-REGOLAMENT:
Artikolu 1
L-Anness II tar-Regolament (KE) Nru 998/2003 huwa mibdul bit-test fl-Anness ta’ dan ir-Regolament.
Artikolu 2
Dan ir-Regolament għandu jidħol fis-seħħ fil-19 ta' Marzu 2005 [daħħal 3 ijiem wara l-pubblikazzjoni tiegħu fil-Ġurnal Uffiċjali ta’ l-Unjoni Ewropea].
Dan ir-Regolament għandu jorbot fl-intier tiegħu u jkun direttament applikabbli fl-Istati Membri kollha.
Magħmul fi Brussell, nhar il-15 ta' Marzu 2005.